Sippola (kirkonkylä)

Sippola on kylä ja taajama Kouvolassa Anjalankosken suuralueella. Se on entisen Sippolan kunnan kirkonkylä. Sippolan kirkonkylä kuului Anjalankoskeen vuosina 1975–2008. Taajaman väkiluku on 203, pinta-ala 1,61 km² ja väestöntiheys 126,1 as/km². Sippolan postinumeroalueen (46710 Sippola) väkiluku oli 668 vuonna 2024.Paavo (Postinumeroalueittainen avoin tieto) – Tilastokeskus

Sippolan kirkonkylässä sijaitsee vuonna 1879 valmistunut Sippolan kirkko, joka on C. J. von Heidekenin suunnittelema tiilikirkko,Sippolan kirkko, Kouvolan seurakunnat, viitattu 15.7.2019 sekä Sippolan hovi, joka on Suomen suurin puukartano, jonka uusrenessanssityylinen päärakennus on vuodelta 1836. Sippolan kirkonkylän ympäristössä järjestettiin Jukolan viestin viestisuunnistuskilpailu Sippu-Jukola vuonna 2005.

Sippolan hovissa on toiminut vuodesta 1909 Sippolan koulukoti. Sen yhteydessä oleva Hovin koulu antaa opetusta koulukotiin sijoitetuille.Sippolan koulukoti,  Valtion koulukodit, viitattu 15.7.2019

Sippolassa sijaitsee muun muassa Sale-myymälä ja Inkeroisten yhtenäiskouluun kuuluva Sippolan pienten lasten talo, jossa on luokat 1-2 ja päiväkoti. Entinen Sippolan koulu, jossa oli koko peruskoulun ala-asteen luokat 1-6, lakkautettiin vuonna 2025.Inkeroisten yhtenäiskoulu - Kouvolan kaupunki

 Lähteet 

Aiheesta muualla
 Sippola,  Visit Kouvola

Luokka:Sippolan kylät
Luokka:Suomen kirkonkylät
Luokka:Suomen entiset kuntakeskukset
Luokka:Kymenlaakson maakunnan entiset taajamat
Luokka:Kouvolan kaupunginosat